section_heading: Životopis
paragraph_text: Rođen je u Zagrebu 23. prosinca 1883. Bio je slovenskog porijekla. Studirao je građevinarstvo u Grazu i Pragu te završio studije kao civilni inženjer. Skupljao je etnografsku građu o Bugarima, a 1904. u Zagrebu objavio je gramatiku Bugarska slovnica sa čitankom. U Buenos Aires došao je 1908., a potom je otišao na jug Patagonije, gdje je živio s indijanskim plemenom Mapuche.